b'\n_START_ARTICLE_\nCharles Swann\n_START_PARAGRAPH_\nCharles Swann on henkil\xc3\xb6hahmo Marcel Proustin teoksesta Kadonnutta aikaa etsim\xc3\xa4ss\xc3\xa4._NEWLINE_Punatukkainen ja vihre\xc3\xa4silm\xc3\xa4inen dandy, h\xc3\xa4nell\xc3\xa4 on parta ja monokkeli ja h\xc3\xa4n on eritt\xc3\xa4in hienotunteinen ja elegantti. Swann on sit\xc3\xa4 miestyyppi\xc3\xa4, jotka ovat tyylikk\xc3\xa4it\xc3\xa4, hienok\xc3\xa4yt\xc3\xb6ksisi\xc3\xa4, ja jotka eiv\xc3\xa4t pid\xc3\xa4 isoa \xc3\xa4\xc3\xa4nt\xc3\xa4 suhteistaan. Kuitenkin h\xc3\xa4n on my\xc3\xb6s Walesin prinssin hyvin l\xc3\xa4heinen yst\xc3\xa4v\xc3\xa4._NEWLINE_Swann asuu nuoruudessaan Pariisissa sijaitsevan Orl\xc3\xa9ansin rantakadun er\xc3\xa4ss\xc3\xa4 isossa yksityistalossa. Kun h\xc3\xa4n tapaa Odette de Cr\xc3\xa9cyn niin h\xc3\xa4n yh\xc3\xa4 asuu samassa talossa. H\xc3\xa4n rakastuu hullaantuen Odetteen. T\xc3\xa4m\xc3\xa4 rakastumistarina muodostaa suuren osan niteest\xc3\xa4 \xe2\x80\x9dSwannin tie\xe2\x80\x9d, teoksessa Kadonnutta aikaa etsim\xc3\xa4ss\xc3\xa4._NEWLINE_Er\xc3\xa4\xc3\xa4t taideteokset ovat inspiroineet Proustin luovaa ty\xc3\xb6t\xc3\xa4 Swannin henkil\xc3\xb6kuvaa kirjoitettaessa. Luinin maalauksessa \xe2\x80\x9dKuninkaiden kumarrus\xe2\x80\x9d, vaaleatukkainen tiet\xc3\xa4j\xc3\xa4 on esimerkiksi ollut eritt\xc3\xa4in todenn\xc3\xa4k\xc3\xb6inen hahmo Swannin ulkon\xc3\xa4\xc3\xb6n rakentamisessa._NEWLINE_Avioiduttuaan Odetten kanssa he muuttavat Acacias-puistokadulle ja saavat tytt\xc3\xa4ren. Tyt\xc3\xa4r, Gilberte, johon kertoja Marcel rakastuu, avioituu kertojan parhaan yst\xc3\xa4v\xc3\xa4n Robert de Saint-Loupin kanssa.'